Elias Zoghby

Elias Zoghby (* 9. január 1912, Káhira, Egypt† 16. január 2008, Bejrút, Libanon) bol melchitský gréckokatolícky arcibiskup, teológ, spisovateľ, ekumenista.

 Životopis 
Na kňaza bol vysvätený v roku 1936, na biskupa v roku 1954. Od roku 1954 pôsobil ako patriarchálny vikár v Alexandrii v Egypte, v rokoch 1968 – 1988 bol arcibiskupom v Baalbeku (Libanon), potom sa kvôli veku vzdal úradu a presťahoval do Bejrútu. Bol jedným z popredných teológov melchitskej gréckokatolíckej cirkvi na Druhom vatikánskom koncile.Pravoslávny v spoločenstve s Rímom? Áno! Uniát? Nie!

Elias Zoghby bol všestranným spisovateľom, ale najznámejšie sú jeho diela venované obnove jednoty medzi katolíckou a pravoslávnou cirkvou. Jeho úsilie po obnovení jednoty vyvolalo veľkú odozvu na Druhom vatikánskom koncile. Asi najznámejšia je jeho iniciatíva – vierovyznanie Pravoslávny v spoločenstve s Rímom? Áno! Uniát? Nie! z roku 1995, ktorá vyvolala dosť búrlivé reakcie na obidvoch stranách. Na jej základe v roku 1996 Melchitská gréckokatolícka cirkev navrhla znovuzjednotenie s pravoslávnou cirkvou Antiochijského patriarchátu.Obnovenie jednoty v Antiochijskom patriarcháte. Komuniké melchitskej gréckokatolíckej synody z r. 1996. Známou sa stala aj jeho kniha Tous Schismatiques? (Všetci sú schizmatici?).

Referencie

Kategória:Libanonskí teológovia
Kategória:Egyptskí teológovia
Kategória:Gréckokatolícki biskupi
Kategória:Katolícki teológovia 20. storočia
Kategória:Osobnosti z Káhiry
Kategória:Osobnosti Druhého vatikánskeho koncilu